30 अप्रेल तक गांव को मिलेगी नए नलकूपों की सौगात
कलेक्टरमातादीन शर्मा ने शुक्रवार को ग्राम पंचायत पिथला के अटल सेवा केन्द्र प्रांगण में आयोजित रात्रि चौपाल में ग्रामीणों की परिवेदनाएं सुनी एवं उनकी समस्याओं के प्रार्थना पत्र प्राप्त कर संबंधित अधिकारियों को इनका प्राथमिकता से निस्तारण करने के निर्देश दिए। उन्होंने कहा कि राज्य सरकार का रात्रि चौपाल का कार्यक्रम एक अच्छी पहल है जहां जिला स्तरीय अधिकारी एवं ग्रामीण एक साथ बैठकर समस्याओं को सुनना एवं उनका निदान कर राहत प्रदान करना है।
30अप्रेल तक खुदेंगे नलकूप : रात्रिचौपाल के दौरान सरपंच पिथला हुकमसिंह भाटी एवं विजयनगर के ग्रामीणों ने क्षेत्र में पानी की समस्या से अवगत कराया एवं बताया कि यहां नए नलकूप स्वीकृत है लेकिन अभी तक खुदे नहीं है। इस संबंध में कलेक्टर ने अधिशाषी अभियंता जलदाय से जानकारी ली तो बताया कि यहां नलकूप स्वीकृति करा दी है एवं शीघ्र ही टेंडर जारी कर 30 अप्रेल तक नलकूप खोदकर पेयजल आपूर्ति करा दी जाएगी। रात्रि चौपाल में मुख्य कार्यकारी अधिकारी नारायणसिंह चारण, उपखंड अधिकारी रणसिंह, विकास अधिकारी धनदान देथा, सरपंच हुकमसिंह भाटी के साथ ही जिला स्तरीय अधिकारी एवं ग्रामीण उपस्थित थे।
आम रास्तों पर हटाएं अतिक्रमण
रात्रिचौपाल में करणसिंह एवं अन्य ग्रामीणों ने बताया कि पिथला गांव की गलियों रास्तों पर लोगों द्वारा पत्थर डालकर अतिक्रमण कर दिए है। इस संबंध में कलेक्टर ने विकास अधिकारी सरपंच को निर्देश दिए कि रास्ताें पर किए गए अतिक्रमणों को ग्रामीणों से समझाइश कर हटाने की कार्रवाई कराएं। चौपाल में भोमसिंह पिथला ने अटल सेवा केंद्र तक बनी डामर सड़क जो क्षतिग्रस्त हो गई है। उसकी मरम्मत कराने के संबंध में प्रार्थना पत्र दिया। जिस पर अधीक्षण अभियंता सार्वजनिक निर्माण विभाग ने बताया कि इस सड़क की कारपेंटिग कर दी जाएगी।
जैसलमेर. पिथला में आयोजित रात्रि चौपाल में परिवेदनाएं सुनते कलेक्टर मातादीन शर्मा।
रात्रि चौपाल
hin_Deva hin_Deva hin_Deva hin_Deva hin_Deva hin_Deva awa_Deva